Bio je pijan, naguravali su se, a onda je ispalio hitac u suprugu

U kući u Novskoj u četvrtak kasno navečer G. J. (44) iz vatrenog oružja usmrtio je suprugu (42). Oboje su policijski službenici. Pretpostavlja se da je motiv ubojstva neriješeni obiteljski problemi

<p>U obiteljskoj kući u Novskoj u četvrtak kasno navečer 44-godišnji G. J. iz vatrenog oružja usmrtio je svoju 42-godišnju suprugu D.J..</p><p>Kako se doznaje, oboje su bili policijski službenici Policijske uprave sisačko-moslavačke. Susjedi su rekli da su čuli galamu, a nakon što su čuli pucanj dojavili su policiji. Pretpostavlja se kako su neriješeni obiteljski problemi doveli do ovog stravičnog zločina.</p><p>Očevid je županijsko državno odvjetništvo obavljalo cijelu noć pa i službeni podaci o motivima ubojstva nisu bili poznati.</p><p>MUP je objavio da je muškarac tijekom svađe i naguravanja iz službenog oružja ispalio hitac u ženu te ju usmrtio. </p><p>- Alkotestiranjem je 44-godišnjaku utvrđena koncentracija alkohola od 1,11 promila te je uhićen i uz kaznenu prijavu zbog ubojstva tijekom dana će biti predan pritvorskom nadzorniku Policijske uprave sisačko-moslavačke - objavio je MUP. </p><p> </p><p> </p>